CELEX: 22008D0073
Language: hu
Date: 2008-06-06 00:00:00
Title: Az EGT Vegyes Bizottság 73/2008 határozata ( 2008. június 6. ) az EGT-megállapodás XX. mellékletének (Környezet) módosításáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/37
            
         
      AZ EGT VEGYES BIZOTTSÁG 73/2008 HATÁROZATA
   
   (2008. június 6.)
   az EGT-megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2008. április 25-i 56/2008 EGT vegyes bizottsági határozat (1) módosította.
            
         
               (2)
            
            
               A hulladékszállításról szóló, 2006. június 14-i 1013/2006/EK európai parlamenti és tanácsi rendeletet (2) bele kell foglalni a megállapodásba,
            
         
               (3)
            
            
               Az 1013/2006/EK rendelet 2007. július 12-étől kezdődően hatályon kívül helyezi a megállapodásba foglalt 259/93/EGK tanácsi rendeletet (3) és a 94/774/EK bizottsági határozatot (4), amelyek ebből következően a megállapodást illetően hatályukat vesztik,
            
         
               (4)
            
            
               A 259/93/EGK rendelet és a 94/774/EK határozat jelenlegi EGT-kiigazításainak lényeges elemeit Liechtenstein tekintetében fenn kell tartani,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete a következőképpen módosul:
   
               1.
            
            
               A 32c. pont (259/93/EGK tanácsi rendelet) szövegének helyébe a következő lép:
               „32006 R 1013: az Európai Parlament és a Tanács 2006. június 14-i 1013/2006/EK rendelete a hulladékszállításról (HL L 190., 2006.7.12., 1. o.).
               A 2003. április 16-i csatlakozási okmány mellékleteiben Lettországra (VIII. melléklet, 10. fejezet, B. szakasz, 1. pont), Magyarországra (X. melléklet, 8. fejezet, A. szakasz, 1. pont), Máltára (XI. melléklet, 10. fejezet, B. szakasz, 1. pont), Lengyelországra (XII. melléklet, 13. fejezet, B. szakasz, 1. pont) és Szlovákiára (XIV. melléklet, 9. fejezet, B. szakasz, 1. pont) meghatározott átmeneti rendelkezések a 259/93/EGK rendeletre vonatkozóan értelemszerűen alkalmazandók.
               A 2005. április 25-i csatlakozási okmány mellékleteiben Bulgáriára (VI. melléklet, 10. fejezet, B. szakasz, 1. pont) és Romániára (VII. melléklet, 9. fejezet, B. szakasz, 1. pont) meghatározott átmeneti rendelkezések a 259/93/EGK rendeletre vonatkozóan értelemszerűen alkalmazandók.
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A hasznosításra szánt hulladékok kivitele (IV. cím, a rendelet 2. fejezete) tekintetében Liechtensteint az OECD-határozat hatálya alá eső országnak kell tekinteni.
                        
                     
                           b)
                        
                        
                           A Svájcban ártalmatlanított vagy hasznosított veszélyes hulladék esetében Liechtenstein svájci bejelentési és szállítási dokumentumokat használhat a rendelet mellékletét képező standard formanyomtatványok helyett.
                        
                     
                           c)
                        
                        
                           A 2. cikk (29) bekezdése a »Közösség vámterülete« szöveg után a »vagy az EFTA-államok területére« szöveggel egészül ki.”
                        
                     
         
               2.
            
            
               A 32aa. pont kiigazítási szövegében (2000/532/EK bizottsági határozat) a mondat végén található „és a 259/93/EGK tanácsi rendeletben említett” szöveg helyébe az „és az 1013/2006/EK európai parlamenti és tanácsi rendeletben említett” szöveg lép.
            
         
               3.
            
            
               A 32ca. pont (94/774/EK bizottsági határozat) szövegét el kell hagyni.
            
         2. cikk
   Az 1013/2006/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. június 7-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. június 6-án.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 223., 2008.8.21., 54. o.
   
      (2)  HL L 190., 2006.7.12., 1. o.
   
      (3)  HL L 30., 1993.2.6., 1. o.
   
      (4)  HL L 310., 1994.12.3., 70. o.
   
      (5)  Alkotmányos követelmények fennállását jelezték.